CELEX: 32013D0378
Language: lt
Date: 1373328000000
Title: 2013/378/ES: 2013 m. liepos 9 d. Politinio ir saugumo komiteto sprendimas EUPOL COPPS/1/2013, kuriuo pratęsiami Europos Sąjungos policijos misijos Palestinos teritorijose (EUPOL COPPS) vadovo įgaliojimai

16.7.2013   
            
            
               LT
            
            
               Europos Sąjungos oficialusis leidinys
            
            
               L 193/18
            
         POLITINIO IR SAUGUMO KOMITETO SPRENDIMAS EUPOL COPPS/1/2013
   2013 m. liepos 9 d.
   kuriuo pratęsiami Europos Sąjungos policijos misijos Palestinos teritorijose (EUPOL COPPS) vadovo įgaliojimai
   (2013/378/ES)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. liepos 3 d. Tarybos sprendimą 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (1), ypač į jo 9 straipsnio 1 dalį,
   kadangi:
   
               (1)
            
            
               pagal Sprendimą 2013/354/BUSP Politinis ir saugumo komitetas yra įgaliotas pagal Sutarties 38 straipsnio trečią pastraipą priimti atitinkamus sprendimus, susijusius su Europos Sąjungos policijos misijos Palestinos teritorijose (EUPOL COPPS) politine kontrole ir strateginiu vadovavimu jai, be kita ko, sprendimą paskirti misijos vadovą;
            
         
               (2)
            
            
               Sprendimu 2013/354/BUSP EUPOL COPPS trukmė pratęsta iki 2014 m. birželio 30 d.;
            
         
               (3)
            
            
               2012 m. liepos 3 d. Politinis ir saugumo komitetas priėmė Sprendimą EUPOL COPPS/1/2012 (2), kuriuo misijos EUPOL COPPS vadovu nuo 2012 m. liepos 1 d. iki 2013 m birželio 30 d. skiriamas Kenneth DEANE;
            
         
               (4)
            
            
               2013 m. birželio 14 d. Sąjungos vyriausiasis įgaliotinis užsienio reikalams ir saugumo politikai pasiūlė pratęsti misijos EUPOL COPPS vadovo Kenneth DEANE įgaliojimus nuo 2013 m. liepos 1 d. iki 2014 m. birželio 30 d.,
            
         PRIĖMĖ ŠĮ SPRENDIMĄ:
   1 straipsnis
   Europos Sąjungos policijos misijos Palestinos teritorijose (EUPOL COPPS) vadovo Kenneth DEANE įgaliojimai pratęsiami iki 2014 m. birželio 30 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2013 m. liepos 1 d.
   
      Priimta Briuselyje 2013 m. liepos 9 d.
      
         
            Politinio ir saugumo komiteto vardu
         
         
            Pirmininkas
         
         W. STEVENS
      
   
   
      (1)  OL L 185, 2013 7 4, p. 12.
   
      (2)  OL L 186, 2012 7 14, p. 31.